6.Italia jätti hakemuksen käyttäen perustana EGR-asetuksen 4 artiklan 3 kohdan mukaista toimintakriteeriä poiketen 4 artiklan 2 kohdan a alakohdan toimintakriteeristä, jossa edellytyksenä on vähintään 200:n työttömäksi jääneen työntekijän työskentelyn loppuminen neljän kuukauden viiteajanjakson aikana jäsenvaltiossa sijaitsevassa yrityksessä, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, joiden työskentely on loppunut.

5.Hakemus koskee 190:tä työttömäksi jäänyttä työntekijää, joiden työskentely on loppunut yrityksessä Porto Canale (Porto Industriale di Cagliari SpA). Yritys on toiminut alalla, joka luokitellaan NACE Rev. 2:n kaksinumerotasoon 52 (Varastointi ja liikennettä palveleva toiminta). Porto Canalen työntekijävähennykset on tehty NUTS 2 -alueella Sardegna (ITG2).

12.Cagliarin satama on huomattavan epäedullisessa asemassa globaalissa kauppaverkostossa: se ei voi tarjota maayhteyksiä muuhun Italiaan ja Eurooppaan. Vuonna 2018 liikenne väheni 90 prosenttia ja tappiot nousivat yli 3 miljoonaan euroon. Vuonna 2019 Cagliarin konttiterminaaliin ei saapunut muutamaan kuukauteen yhtään laivaa, mikä johtui sen pääasiakkaan (Hapag Lloyd) strategisista valinnoista. Tämän seurauksena Contship Italia Group, joka on Porto Industriale di Cagliari SpA -yrityksen ainoa osakkeenomistaja ja konttiterminaalin toimiluvan haltija, päätti lopettaa toimintansa Cagliarissa ja asettaa tytäryhtiönsä Porto Industriale di Cagliari SpA selvitystilaan.

11.Maailmanlaajuisten linjavarustamojen keskittyminen on muuttanut Välimerellä tapahtuvaa jälleenlaivausta. Kontit ja konttikuljetukset on siirretty Välimeren alueen reunoilla sijaitseviin keskuksiin, kuten Pireuksen, Port Saidin, Tanger-Medin ja Algecirasin satamiin.

22.Sardinian saari on kaukana Manner-Italiasta, minkä vuoksi sen työmarkkinat ovat eristyneet ja pienet. Lisäksi saari on harvaan asuttu. Sen asukastiheys on 68 asukasta/km2 eli pienempi kuin EU27:n keskiarvo (109) ja vain noin kolmannes Italian keskiarvosta (201). Lisäksi saaren väestö vähenee (–5,4 % vuodesta 2018 vuoteen 2019). Väestö, luonnonvarat, varallisuus ja talouden infrastruktuurit eivät jakaudu saarella tasaisesti vaan keskittyvät sen etelä- ja luoteisosaan. Kolmasosa Sardinian työpaikoista on Cagliarissa.

23.Ostovoimakorjattu BKT asukasta kohti on Sardiniassa paljon Italian keskiarvoa pienempi. Vuonna 2018 se oli 21 600 euroa eli huomattavasti pienempi kuin Italian keskiarvo (29 700 euroa) ja EU:n keskiarvo (31 000 euroa) (Eurostatin luvut 2020).

24.Talouskriisi on koetellut Sardiniaa ankarasti. Talous on vuodesta 2008 lähtien kärsinyt hitaasta kasvusta ja työttömyyden lisääntymisestä.

25.Pandemia on iskenyt Sardinian palvelualaan voimakkaasti: liikevaihto on pienentynyt kolmesta yrityksestä kahdessa. Etenkin matkailualan yritykset ovat kärsineet, kun kävijämäärät vuonna 2020 putosivat 58 prosenttia vuoden 2019 luvuista. Valmistustoiminta, joka kestää pandemian vaikutuksia paremmin, muodostaa Sardiniassa vain 7 prosenttia kokonaistoiminnasta, mikä on 1,7 prosenttiyksikköä vähemmän kuin valtakunnallinen keskiarvo (ISTAT, 2020).

26.Sardinialaisten perheiden käytettävissä olevat tulot pienenivät vuonna 2020 (kiinteinä hintoina) 5,1 prosenttia edellisvuodesta (koko Italian luku oli –2,7 %), Syynä oli etenkin työtulojen supistuminen; niiden osuus kokonaistuloista on yli neljä viidesosaa. Työntekijöiden kokonaisnettoansiot vähenivät jyrkästi, mikä johtui lähinnä työtuntien vähenemisestä (13 % vähemmän kuin vuonna 2019).

27.Vailla työtuloja olevien sardinialaisten kotitalouksien määrä nousi vuonna 2020 pandemian vuoksi 16,5 prosenttiin (+3,5 prosenttiyksikköä vuodesta 2019). Kotitalouksien tulojen vähentyessä perustulon (reddito di cittadinanza) käyttö lisääntyi vuonna 2020 edellisvuodesta 7,3 prosentilla. Etuutta sai vuoden 2020 lopussa 47 604 kotitaloutta eli 6,5 prosenttia Sardinian kotitalouksista. Osuus oli 1,7 prosenttiyksikköä suurempi kuin Italiassa keskimäärin (4,8 %).

28.Toukokuussa 2020 otettiin käyttöön hätätoimeentulotuki (reddito di emergenza). Tällä perustulon kaltaisella mutta kelpoisuuskriteereiltään väljemmällä tilapäisellä etuudella annetaan välitöntä apua perheille, joille pandemia aiheuttaa vakavia taloudellisia vaikeuksia. Vuoden 2020 lopussa etuutta oli saanut noin 8 500 alueen kotitaloutta. Näillä kahdella etuusjärjestelyllä tuettiin yhteensä noin 7,7:ää prosenttia Sardinian kotitalouksista.

29.Perustulo auttoi vähentämään köyhyyttä, jota vuonna 2018 kohtasi suhteellisen köyhyysindeksin mukaan 25 prosenttia Sardinian väestöstä eli 10 prosenttiyksikköä enemmän kuin maassa keskimäärin. Myös perheiden köyhyysindeksi on Italian keskiarvoa suurempi. Vuonna 2018 se oli Sardiniassa 19,3 prosenttia ja koko Italiassa 11,8 prosenttia. Indeksi laski vuonna 2019 Sardiniassa 12,8 prosenttiin ja koko Italiassa 11,4 prosenttiin. Sardiniassa indeksin sai laskemaan selvästikin perustulo, jota sai noin 40 000 asukasta.

Muutosten ennakointia ja rakenneuudistusta koskevan EU:n laatukehyksen soveltaminen

30.Italia on selostanut, miten muutosten ennakointia ja rakenneuudistusta koskevan EU:n laatukehyksen suositukset on otettu huomioon. Kun Porto Canale oli aloittanut koko työvoimaa koskevan joukkovähentämismenettelyn, Sardinian viranomaiset, asianomaiset ministeriöt, ammattiliitot ja irtosanova yritys järjestivät pyöreän pöydän keskusteluja, joissa pyrittiin ensinnäkin turvaamaan työntekijöiden tulot palkkaa täydentävillä järjestelmillä ja varmistamaan, että työntekijät säilyttävät ammattitaitonsa ja osaamisensa, ja toisaalta parantamaan Cagliarin sataman houkuttelevuutta sellaisten mahdollisten sijoittajien silmissä, jotka voisivat luoda uusia työllistymismahdollisuuksia.

31.Sardinian aluehallinto ja alueen julkinen työvoimapalvelu ASPAL ryhtyivät suoriin toimiin toteuttaakseen laatukehyksessä suositellut koulutusta, sertifiointia ja uudelleentyöllistymistä koskevat tavoitteet. ASPAL kartoitti sopivimmat toimenpiteet, joilla voitaisiin varmistaa työntekijöiden uudelleentyöllistettävyys ja varustaa heidät monialaisilla taidoilla, kuten tietoteknisillä, kieli- tai yrittäjätaidoilla, tai parantaa heidän logistiikan alan taitojaan. Työntekijät saivat 12 kuukauden ajalle CIGS-päivärahaa, ja heille tarjottiin CIGS-järjestelmään liittyvää intensiivistä liikkuvuusapua. Työmarkkinaosapuolet olivat täysipainoisesti mukana toimenpiteiden suunnittelussa.

32.Italia kertoo työttömiksi jääneiden työntekijöiden auttamiseksi jo toteutetuista toimista, että yleistä tiedotusta ja uraohjausta koskeva toimi on jo toteutettu ja että 179 työttömäksi jäänyttä työntekijää on osallistunut logistiikkaan liittyvään täydennyskoulutukseen.

Täydentävyys suhteessa kansallisin tai unionin varoin rahoitettuihin toimiin

33.Italia on vahvistanut, että EGR:n rahoitustukea saaviin toimiin ei saada tukea muista unionin rahoitusvälineistä.

34.Muista kansallisista tai unionin varoista rahoitettuja toimia, kuten jo mainittua CIGS-järjestelmään liittyvää liikkuvuusavustusta, täydennetään yksilöllisten palvelujen koordinoidulla paketilla.

Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi

35.Sardinian aluehallinto, ASPAL, Cagliarin kunta, Cagliarin satamaviranomainen ja ammattiliitot ovat yhdessä kartoittaneet sopivia toimenpiteitä ja väyliä, joilla turvattaisiin Porto Canalen entisten työntekijöiden uudelleentyöllistyminen. ANPAL ja Sardinian viranomaiset ovat marraskuusta 2020 lähtien järjestäneet useita videoneuvotteluja, joissa on hiottu toimenpidepaketin yksityiskohtia ja valmisteltu EGR-hakemusta.

Kohteena olevat edunsaajat ja ehdotetut toimenpiteet

Kohteena olevat edunsaajat

36.Kaikkien 190 työttömäksi jääneen työntekijän odotetaan osallistuvan toimenpiteisiin. Kyseisten työntekijöiden jakauma sukupuolen, iän ja koulutustason mukaan on seuraava: